SARL-NUUS - SONDAG 04 OKTOBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins, kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


In die nuus vandag; 

RUIMTEWEEKOPSTELKOMPETISIE VIR LEERLINGE 
GROOT BEGIN MET ZS10WCS 

GOEIE REAKSIE OP DIE SARL SE KONSTRUKSIEKURSUS 
SUMBANDILASAT MAAK GOEIE VORDERING 

SPESIALE GELEENTHEIDSTASIE ZS3SKA 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


RUIMTEWEEKOPSTELKOMPETISIE VIR LEERLINGE 


Om ruimteweek asook die suksesvolle lansering van SumbandilaSat te vier, 
skryf SA AMSAT en die Suid-Afrikaanse Amateurradio-ontwikkelingstrust n 
opstelkompetisie uit vir leerlinge tans in grade 8 tot 12 waarin verskeie pryse, 
insluitende n Acer Aspire One notaboek, gewen kan word. Die opstel moet uit 
tussen 1 000 en 1 5000 woorde beslaan oor die onderwerp “Hoe sal Suid-Afrika 
uit ruimteprojekte voordeel trek”. Leerlinge word aangemoedig om op die in- 
ternet navorsing te doen aangaande ruimteprojekte en hoe ander nasies daaruit 
voordeel geput het en dan in hul eie woorde beskryf hoe Suid-Afrika voordeel kan 
trek uit sy eie toetrede tot die ruimte-arena. Die sluitingsdatum is 30 November 
2009. Volle besonderhede kan verkry word van beide www.amsatsa.org.za en 
www.amateuradio.org.za. 


GROOT BEGIN MET ZS10WCS 


Die Boland Amateurradioklub het die spesiale geleentheidstasie met roepsein 
ZS10WCS met groot geesdrif van stapel gestuur. (Gedurende September het 
hulle 2 639 kontakte in meer as 100 lande opgestapel en het dus n baie hoë 
teiken gestel vir die Oakdale Amateurradioklub wat die spesiale geleentheid- 
stasie gedurende Oktober sal bedryf. Die @OSL-kaarte sal gedurende volgende 
week aan die Boland Amateurradioklub afgelewer word waarna hulle deur die 
buro uitgestuur sal word. Baie dankie aan die volgende radioamateurs wat die 


wêreldbeker spesiale geleentheidstasie bedryf het: ZS1OLI, ZS1EL, ZS1DUG, 
ZSIRX, ZS1IREG, en ZS1L. Die modusontleding is as volg: ESB 1 552 kontakte, 
GG 1 050 kontakte en PSK31 37 kontakte. Besoek www.sarl.org.za vir meer 
inligting. Uitstekend gedoen Boland! 


GOEIE REAKSIE OP DIE SARL SE KONSTRUKSIEKURSUS 


Daar was goeie reaksie in opvolging van die aankondiging van die tuisboukursus 
in verlede week se SARLNUUS, veral vir die kursus op 21 November in Gauteng. 
Daar is slegs nog 8 sitplekke beskikbaar vir hierdie kursus by die NARS. RS Suid- 
Afrika borg 5 temperatuurbeheerde soldeerstasies wat beskikbaar sal wees vir 
praktiese ondervinding met die soldeer van oppervlakgemonteerde komponente. 
Besoek die SARL se webwerf vir meer inligting aangaande die kursus. Inligting 
oor die aantal beskikbare sitplekke sowel as die lys van kursusgangers sal gereeld 
opgedateer word. 


SUMBANDILASAT MAAK GOEIE VORDERING 


Die grondbeheerstasie aan die Universiteit van Stellenbosch maak goeie vorder- 
ing met die aktivering van die verskeie stelsels aan boord van die satelliet. Die 
jongste verslag dui daarop dat, na die oplaai van verskeie koppelings, die aan- 
boordrekenaar meer betroubaar werk. Die span het aantal verbeterings aan die 
vlugkodes geidentifiseer wat binnekort opgelaai sal word. Opdaterings verskyn 
gereeld op www.amsatsa.org.za. Die publikasie van die Kepleriese elemente ver- 
skyn ook sedert verlede week in die weeklikse opdaterings van AMSAT NA. 


WIA VIER VOLGENDE JAAR SY EEUFEES 


Die “Wireless Institute of Australia” word volgende jaar 100 jaar oud, dit 
beteken dat dit die oudste nasionale radiovereniging is. Die WIA se President 
Michael Owen, VK3KT, sê hy wil hê dat die wêreldwye amateurradiogemeenskap 
aan die vieringe deelneem. In die Oktoberuitgawe van WIA se amateuradiotyd- 
skrif het hy n program aangekondig wat n spesiale roepsein, VK1OOWIA, in- 
sluit en wat volgende jaar gedurende Meimaand deur die WIA gebruik sal word. 
Daarna sal dit vir die volgende 5 maande deur verskeie geaffilieerde klubs in Aus- 
tralië gebruik word. n Herdenkings-@SL-kaart sal vir kontakte met VK10OWIA 
tussen Mei en Oktober volgende jaar uitgereik word. n Beperkte uitgawe bedryf- 
stoekenning, genoemd die “WIA Centenary Award” sal ook beskikbaar wees 
waarvoor twee kontakte ooreenkomstig sy reëls vereis word. Aktiwiteite sal in 
Mei 2010 volgens n program uitgevoer word rondom die WIA se jaarlikse ver- 
gadering in Canberra, die land se hoofstad. Radioklubs beplan ook aktiwiteite 
ten einde die eeufeesvieringe van georganiseerde amateurradio in Australië te 
bevorder. Dit het alles in 1910 begin tydens n vergadering van radiopioniers in 
Sydney ten einde hulle belange en regte te beskerm teen wat hulle as growwe 
behandeling deur die outoriteite beskou het en hoë lisensiegelde. Die Wireless 
Institute of Australia het sedertdien voortgegaan om die voorregte te beskerm 
en om amateurradio te bevorder. Besonderhede van die eeufeesprogram kan op 
www.wia.org.au gevind word. 


SPESIALE GELEENTHEIDSTASIE ZS3SKA 


Suid Afrika is een van twee lande wat meeding om die kontrak vir die bou 
van die grootste radioteleskoop in die Suidelike halfrond. Die terrein wat in 
Suid Afrika aangewys is, is in die Noord-Kaap tussen Calvinia, Brandvlei en 
Williston. Die projek gaan bekend staan as SKA (Sauare Kilometer Array). 
Daar is reeds begin met 'n kleiner weergawe van 'n radioteleskoop wat bekend 
staan as Meerkat. Om hierdie aangeleentheid onder radioamateurs, nasionaal 
en internasionaal, bekend te maak, gaan lede van die Boland en Noord-Kaap 
radioklubs gedurende die naweek van 23 tot 25 Oktober 'n amateurradiostasie 
op die terrein by SKA oprig. Die roepsein ZS3SKA is reeds vir hierdie doel 
gelisensieer. Alle HF-bande gaan gebruik word. `n Spesiale @SL-kaart gaan 
uitgereik word aan alle stasies wat hulle kaarte via die buro of direk aan Posbus 
273, Strand, 7139, Suid Afrika, stuur. Meer inligting oor operateurs, toerusting 
en frekwensies sal mettertyd bekend gemaak word. Vir meer inligting oor SKA 
besoek www.ska.ac.za 


KOMPETISIENUUS 


SARL 40 Meter Mobiele Kompetisie: Die verkeerde uitslae is verlede week 
gepubliseer. Die fout word betreur. Slegs 6 logs is ontvang vir die 2009 kom- 
petisie. Die korrekte uitslae is as volg- Iste Gerhard Coetzee, ZS3TG, 488 
punte; 2de John Kramer, 7S5J, 231 punte; 3de Mitchel Mynhaardt, ZS6GYH, 
168 punte; 4de Romeo Nardini, ZSGARG@, 149 punte; 5de Jan Botha, ZS4JAN, 
136 punte; 6de Geoff Levey, ZSGOGRL, 130 punte. 


2008 CO WW DX Foon- en GG-kompetisies: In die foonkompetisie het die 
Bloemfontein Weermag ARK, ZS9X, deelgeneem in die Multi-Operateur, 2 
Sender klas en 8,2 miljoen punte behaal wat hulle 3de in Afrika en 9de in 
die wêreld plaas. In die GG-kompetisie het Bernie van der Walt, ZSATX, in die 
alle bande, hoëkrag klas deelgeneem en 5,7 miljoen punte behaal wat hom 3de 
in Afrika plaas. 


KLUBNUUS 


Op die onlangse AJV van die Highveld Amateurradioklub, is die volgende lede 
tot die uitvoerende komitee verkies/herkies vir die jaar 2009/2010: Voorsitter: 
Frank van Wensveen, ZS6TMV; Ondervoorsitter: Frank Mercier, ZSGMER; 
Sekretaris/tesourier: Berridge Emmett, ZSGBFL; Assistentsekretaris: Mari- 
anne Treyvellan, ZR6JMT; Shacknews: Berridge Emmett, ZS6BFEL, Marianne 
Treyvellan, ZR6JMT, en Harry Lautenbach, ZS6LT; Webwerf: Yvonne van 
Dijk, ZR6TBL, en Marianne 'Treyvellan, ZR6JMT; Herhalers/pakketradio en 
tegnies: Ton Van Dijk, ZS6ANA. PIO: Berridge Emmett, ZS6BFL Baie dankie 
aan die uittredende komiteelede en sterkte aan die nuutsaamgestelde komitee 
vir n suksesvolle dienstermyn. 


Die Overberg Amateurradioklub sal n algemene klubvergadering beginnende 
om 10:00 op 10 Oktober by die Hermanus Magnetiese Observatorium hou. Dit 
val saam met die einde van die HMO se “ruimteweek”. Alle radioamateurs word 


uitgenooi en indien iemand n demonstrasie kan aanbied oor hoe om deur n 
satelliet te werk sal die persoon meer as welkom wees. Die gewoonlike bring-en- 
braai sal na die vergadering plaasvind. 


Die Buis-@SO-party van die Antieke Radiovereniging sal op 10 en 11 Oktober 
2009 plaasvind. Die AM-gedeelte sal op Saterdag 10 Oktober tussen 15:00 en 
19:00 SAT plaasvind en op Sondag 11 Oktober sal die ESB-gedeelte ook tussen 
15:00 en 19:00 SAT plaasvind. Frekwensies sal wees 3 600 tot 3 700 en 7 070 
tot 7 100 en 7 130 tot 7 200 kHz. (Neem kennis van die frekwensies in die 40 m- 
band). Roepseine n RS-verslag met opeenvolgende serienommers beginnende 
by 001 en die tipe radio-ontvanger word uitgeruil. Puntetellings word as volg 
bereken: 3 punte vir buisstelle alleen, 2 punte vir hibriede stelle en 1 punt vir 
soliede staat stelle. Kompetisielogstate moet aan die AWA gestuur word d.m.v. 
e-pos, faks of slakkepos vir aandag Andy, ZS6ADY, in die aanbevole formaat 
soos vir SARL-kompetisielogs. Sertifikate sal uitgereik word aan die bekleërs 
van die eerste drie plekke in die onderskeie kategorieë. 


Die Antieke Radiovereniging sal ook op Saterdag 17 Oktober vanaf 09:00 n 
ope dag by die Transvaal Aviation Centre op die Randse lughawe aanbied en sy 
AJV sal ook dan plaasvind. Daar sal ook n uitstalling van antieke radio s wees 
tesame met n snuffelmark, kontantkroeg, restaurant ens. Bring die familie en 
geniet die dag saam met hulle. Vir enige navrae kontak Andy, ZS6ADY, by 082 
AAR 4368. 


HEF-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds baie laag 
is. Daar was egter amptelike sonvlekke vir meer as 10 dae gedurende die laaste 2 
weke. 20 en 40 m is die beste keuses vir DX. Gedurende die middae gaan die toes- 
tande na die Ooste en die Weste goed wees. Gedurende laatmiddae en die aande 
gaan toestande na Europa goed wees. Gedurende die oggende is daar moont- 
like kanse om kontakte met Australië te maak. Kontakte met Nieu-Zeeland 
gaan uitdagend wees. Daar ook `n moontlikheid van 20 en 15 m-kontakte met 
Brasilië gedurende die oggende, laatmiddae en vroegaande. Gedurende die mid- 
dae is daar goeie kanse vir 15 m-kontakte met die VSA. Plaaslike toestande gaan 
gedurende die dae op 40 m goed wees. 80 m behoort gedurende vroegoggende 
een laatmiddae goeie resultate oor die korter afstande lewer. 30 m sal gedurende 
die middel van die dae goeie resultate oor die langer afstande lewer. Saans is 
80 m die beste keuse. Besoek gerus www.spaceweather.co.za. vir meer inligting. 
DAGBOEK VAN GEBEURE 


6 Oktober - Logstate vir Erfenisdagnaelloop moet in wees na riaanzsdpr@gmail.com. 
7 Oktober kommentaar op konsep frekwensiespektrumbeleid moet in wees; 
10 Oktober Vergadering van Overberg ARK om 10:00 by die HMO; 10 
Oktober AWA se AM-gedeelte van sy Buis-@SO-party tussen 15:00 en 19:00; 
11 Oktober - AWA se ESB-gedeelte van sy Buis-@SO-party tussen 15:00 en 
19:00; 16 Oktober Logstate vir die tweede been van die SARL se 80 meter 
OSO-geselligheid moet in wees; 17 Oktober AWA se ope dag vanaf 09:00 en 


AJV by die Randse lughawe; 23-25 Oktober Spesiale stasie ZS3SKA op die 
lug; 21 November 'Tuiskonstruksiekursus, Gauteng by die NARS. 


Neem asb. kennis dat die telefoonnommer vir die SARL-kantoor, in verlede 
week se bulletin genoem, verkeerd is. Die korrekte nommer is 011 675 2393. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moont- 
lik, in beide Afrikaans en Engels alleenlik op www.sarl.org.za/newsinbox.asp, 
nie later nie as die Donderdag wat die bulletindatum voorafgaan. Die SARL 
nooi u ook om te luister na die program Amateur Radio Mirror International, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n podcastuitsending 
waarna geluister kan word. Vir oudiostrome en Echolink deur ZS6FCS, be- 
soek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsend- 
ings op die nie-amateurfrekwensies. U het geluister na 'n nuusbulletin van die 
Suid-Afrikaanse Radioliga wat deur George, ZS6NE opgestel is. Dankie dat u 
geluister het. 73. /EX 


